นัดฉีดยาคุมแบบ3เดือนเมื่อวันที่16ค่ะ แต่กำลังจะไปฉีดวันที่20. มีประจำเดือนคล้ายๆน้ำคาวปลาค่ะ ตอนนี้ลูกพึ่งได้10เดือนค่ะ จะมีโอกาศท้องไหมค่ะ
สวัสดีค่ะ หากกำหนดนัดฉีดยาคุมกำเนิดชนิดที่ฉีดทุก 3 เดือน คือวันที่ 16 ม.ค. แต่จะไปฉีดวันที่ 20 ม.ค. การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องอยู่ค่ะ ซึ่งยาฉีดจะช่วยป้องกันการตั้งครรภ์ได้มากกว่า 99% ดังนั้นโอกาสในการตั้งครรภ์ก็จะมีน้อยกว่า 1% ค่ะสำหรับผลข้างเคียงของยาฉีดที่พบได้บ่อย คือทำให้มีเลือดออกกะปริดกะปรอย หรืออาจทำให้มีเลือดมาบ่อย มาติดต่อกันนานได้ แต่เมื่อฉีดไปซักระยะ มักจะทำให้ประจำเดือนขาดหายไป ดังนั้น เลือดที่ออกคล้ายๆ น้ำคาวปลา จึงน่าจะเป็นเลือดที่ออกแบบกะปริดกะปรอยจากผลของยาฉีดได้ค่ะ ไม่ใช่น้ำคาวปลาจริงๆ